ලංකා ප්‍රිමියර් ලීග් පන්දුවාර 20 ක්‍රිකට් තරඟාවලියේ ඊයේ පැවති තරඟය පිළිබඳව මේ වනවිට බොහෝ දෙනෙක් කතා කරන තරඟයක් බවට පත්වී තිබෙනවා.ඒ ඊයේ තරඟයේදී ජැෆ්නා ස්ටැලියන්ස් කණ්ඩායමට පා දඟපන්දු යවන යොවුන් ක්‍රීඩක විජයකාන්ත් වියස්කාන්ත එක්වීමත් සමඟයි.එම තරඟයේදී සිය පන්දුවාර 04 තුල ලකුණු 29කට එක් කඩුල්ලක් දවාගනිමින් විජයකාන්ත් දක්ෂතා දක්වනවා.මේ අතර විජයකාන්ත්ගේ 19 වන උපන්දිනය අද (05) දිනට යෙදී තිබීමද විශේෂත්වයක්.තරඟයෙන් පසු ඊයේ මධ්‍යම රාත්‍රියේ ජැෆ්නා ස්ටැලියන්ස් කණ්ඩායම විජයකාන්ත්ගේ 19 වන උපන්දිනය සැමරුමට එක්වුණා.ඒ ඔවුන් නවාතැන්ගෙන සිටින හෝටලය තුලදීයි.